ที่ ยล 53501 /ว 002  สำนักงานเทศบาลตำบลบาลอ

หมู่ที่ 1 ตำบลบาลอ อำเภอรามัน

จังหวัดยะลา 95140

 21 มกราคม 2560

เรื่อง แจ้งประชาสัมพันธ์สมัยประชุม สมัยที่ 1

เรียน กำนัน/ผู้ใหญ่บ้าน/อิหม่ามประจำมัสยิด ม.1 – ม.7

เพื่อเพิ่มประสิทธิภาพในการบริหารงานของเทศบาลตำบลบาลอ ให้เกิดความโปร่งใส

ตรวจสอบได้ เสริมสร้างบทบาทความรู้ความเข้าใจระหว่างผู้บริหารฯ พนักงานและลูกจ้าง ตลอดจนให้ประชาชนเข้ามีส่วนร่วม และเพื่อให้สอดคล้องกับพระราชกฤษฏีกา ว่าด้วยหลักเกณฑ์ และวิธีการบริหารกิจการบ้านเมืองที่ดี ที่กำหนดให้องค์กรปกครองส่วนท้องถิ่น มีการบริหารราชการเพื่อบรรลุเป้าหมายให้เกิดประโยชน์สุขของประชาชน เกิดผลสัมฤทธิ์ต่อภารกิจของรัฐ มีประสิทธิภาพและเกิดความคุ้มค่าในเชิงภารกิจของรัฐ ไม่มีขั้นตอนในการปฏิบัติงานเกิดความจำเป็น มีการปรับปรุงภารกิจของส่วนราชการให้ทันต่อสถานการณ์ ประชาชนได้รับการอำนวยความสะดวก และได้รับการตอบสนองความต้องการมีการประเมินผลการปฏิบัติราชการอย่างสม่ำเสมอ เป็นต้น

เพื่อให้การดำเนินการเป็นไปด้วยความเรียบร้อย สภาเทศบาลตำบลบาลอ จึงขอประชาสัมพันธ์ สมัยประชุมสมัยสามัญสมัยที่ 1 ครั้งที่ 1 ประจำปี 2560 ในวันที่ 27 มกราคม 2560 จึงขอเชิญท่านและผู้ที่สนใจจะร่วมรับฟังการประชุม เข้าร่วมประชุมสภาเทศบาลตำบลบาลอ เวลา 10.00 น. ณ ห้องประชุมสภาเทศบาลตำบลบาลอ อำเภอรามัน จังหวัดยะลา

จึงเรียนมาเพื่อโปรดทราบและเข้าร่วมประชุมโดยพร้อมเพรียงกัน

#  ขอแสดงความนับถือ



 (นายอับดุลซูกูร ซายากะ)

 ประธานสภาเทศบาลตำบลบาลอ

# สำนักปลัดเทศบาล

งานกิจการสภาฯ

โทร/โทรสาร. 0-7325-4188

 ***“ยึดมั่นธรรมาภิบาล บริการเพื่อประชาชน”***

**ระเบียบวาระการประชุมสภาเทศบาลตำบลบาลอ**

**สมัยสามัญ สมัยที่ 1 ประจำปี 2560 ครั้งที่ 1**

**วันที่ 27 มกราคม 2560 เวลา 10.00 น.**

**ณ ห้องประชุมเทศบาลตำบลบาลอ อำเภอรามัน จังหวัดยะลา**

**\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\***

ระเบียบวาระที่ 1 เรื่องประธานแจ้งให้ที่ประชุมทราบ

ระเบียบวาระที่ 2 เรื่องรับรองรายงานการประชุมครั้งที่แล้ว

* รับรองรายงานการประชุมสภาเทศบาลตำบลบาลอ สมัยวิสามัญ สมัยที่ 1 ครั้งที่ 2/2559 วันที่ 1 ธันวาคม 2559

ระเบียบวาระที่ 3 เสนอเพื่อพิจารณา

เรื่องที่ 1 กำหนดสมัยประชุมสภาเทศบาลตำบลบาลอ ประจำปี 2560

เรื่องที่ 2 การเลือกคณะกรรมการตรวจรายงานการประชุม

ระเบียบวาระที่ 4 เรื่องอื่นๆ (ถ้ามี)

- ไม่มี -

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*